Offentliggørelse af en ansøgning om godkendelse af en væsentlig ændring af en varespecifikation i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2021/C 129/12)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen af denne meddelelse.

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring, jf. artikel 53, stk. 2, første afsnit, i forordning (EU) nr. 1151/2012

»CHUFA DE VALENCIA«

EU-nr.: PDO-ES-0055-AM02 –– 28.10.2016

BOB (X) BGB ( )

1. Ansøgende sammenslutning og legitim interesse

Consejo Regulador de la Denominación de Origen Protegida »Chufa de Valencia« [kontrolorganet for den beskyttede oprindelsesbetegnelse »Chufa de Valencia«]

Plaza Constitució 17, 46120 Alboraia

Tlf. +34 963690499

E-mail: info@chufadevalencia.org

2. Medlemsstat eller tredjeland

Spanien

3. Afsnit i varespecifikationen, som berøres af ændringen

☒ Produktets betegnelse

☒ Beskrivelse af produktet

☒ Geografisk område

☒ Bevis for oprindelse

☒ Produktionsmetode

☐ Tilknytning

☒ Mærkning

☒ Andet [kontrolinstans]

4. Type ændring

☒ Ændring –– der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 –– af varespecifikationen for en registreret BOB eller BGB.

☐ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende).

5. Ændring(er)

Ændring 1:

Tilføjelse af en ny produktbetegnelse: »Xufa de València«.

Begrundelse for ændring 1:

Da de fælles officielle sprog i den selvstyrende region Valencia er castiliansk og valenciansk, har vi anmodet om, at betegnelsen for det beskyttede produkt anføres på begge sprog.

Afsnit, der berøres af ændring 1:

Varespecifikationen: »A) Produktets betegnelse«, »B) Beskrivelse af produktet«, »H) Mærkning«

Enhedsdokument: »1) Betegnelse, 3.2) Beskrivelse af produktet med betegnelsen i punkt 1«

Tekst registreret for øjeblikket:

(Teksten er nøjagtig den samme i varespecifikationen og enhedsdokumentet)

Produktets betegnelse

»Chufa de Valencia«

Beskrivelse af produktet

»»Chufa de Valencia« er den jordmandel, der høstes, vaskes og tørres (vandindhold på mellem 6,5 og 12 %) og udvælges (størrelse over 3 mm).«

»Den kemiske sammensætning af tørstofprocenten i jordmandler med oprindelsesbetegnelsen »Chufa de Valencia«/»Xufa de València« er: […]«

Foreslået tekst:

Produktets betegnelse

»Chufa de Valencia«/»Xufa de València«

Beskrivelse af produktet

»»Chufa de Valencia«/»Xufa de València« er den jordmandel, der høstes, vaskes og tørres (vandindhold på mellem 6,5 og 12 %) og udvælges (størrelse over 3 mm).«

»Den kemiske sammensætning af tørstofprocenten i jordmandler med oprindelsesbetegnelsen »Chufa de Valencia«/»Xufa de València« er: […]«

Mærkning

Planterne skal være forsynet med en henvisning til den beskyttede oprindelsesbetegnelse »Chufa de Valencia«/»Xufa de València« på etiketterne på emballagen samt den nummererede etiket, der udstedes af kontrolorganet, og som gør det muligt at spore produktet under markedsføringen. Der vil blive leveret etiketter til alle producenter, som overholder varespecifikationen.

Ændring 2:

Regler om mærkning

I overensstemmelse med den foreslåede ændring skal etiketterne være forsynet med en henvisning til oprindelsesbetegnelsen sammen med den nummererede etiket, der udstedes af kontrolinstansen.

Begrundelse for ændring 2:

At sikre produkternes sporbarhed og overvågning.

Afsnit, der berøres af ændring 2:

Varespecifikation: »H) Mærkning«

Enhedsdokument: 3.7. Særlige regler for mærkning af det produkt, som betegnelsen henviser til.

Foreslået tekst:

Mærkning

Planterne skal være forsynet med en henvisning til den beskyttede oprindelsesbetegnelse »Chufa de Valencia«/»Xufa de València« på etiketterne på emballagen samt den nummererede etiket, der udstedes af kontrolorganet, og som gør det muligt at spore produktet under markedsføringen. Der vil blive leveret etiketter til alle producenter, som overholder varespecifikationen.

Ændring 3:

Udvidelse af det geografiske område

Vi foreslår, at produktionsområdet udvides med kommunerne Aldaia, Náquera og Puzol.

Begrundelse for ændring 3:

Begrundelse: Disse tre kommuner har samme tilknytning til dyrkning af jordmandler som resten af de kommuner, der for øjeblikket er beskyttet. De har identiske jordbunds- og klimaforhold og samme viden om og tradition for dyrkning af jordmandler.

Afsnit, der berøres af ændring 3:

Varespecifikation: »C) Geografisk område«

Enhedsdokument: 4. Kort angivelse af det geografiske områdes afgrænsning

Tekst registreret for øjeblikket:

(Teksten er ikke helt den samme i varespecifikationen og enhedsdokumentet)

Produktionsområdet for jordmandler med beskyttet oprindelsesbetegnelse ligger i den nordlige del af L'Horta Nord de Valencia og omfatter følgende kommuner: Albalat dels Sorells, Alboraya, Albuixech, Alfara del Patriarca, Almàssera, Bonrepós i Mirambell, Burjassot, Emperador, Foios, Godella, Massalfassar, Meliana, Moncada, Museros, Paterna, Rocafort, Tavernes Blanques, Valencia og Vinalesa.

Det er et sletteområde, der er typisk for kystområderne omkring Middelhavet. Takket være beliggenheden tæt på havet nyder det godt af et middelhavsklima med en relativt høj luftfugtighed og små temperaturudsving i løbet af dagen.

Foreslået tekst:

For at sikre, at der er overensstemmelse mellem det relevante indhold i varespecifikationen og enhedsdokumentet, foreslår vi, at afsnittene affattes således:

Produktionsområdet for de beskyttede jordmandler ligger i L'Horta Valencia og er på ca. 420 ha. Det omfatter kommunerne Aldaia, Albalat dels Orells, Alboraya, Albuixech, Alfara del Patriarca, Almàssera, Bonrepòs i Mirambell, Burjassot, Emperador, Foios, Godella, Massalfassar, Meliana, Moncada, Museros, Nàquera, Paterna, Puçol, Rocafort, Tavernes Blanques, València og Vinalesa, der alle er beliggende i provinsen Valencia.

Ændring 4:

Ændring af analyseproceduren

Begrundelse for ændring 4:

Den kontrolprocedure, der gennemføres for det beskyttede produkt, omfatter en fysisk, kemisk og morfologisk analyse, der garanterer dets kvalitet og beviser dets oprindelse, og som sikrer, at alle kravene i varespecifikationen er opfyldt. Det anses derfor for nødvendigt at erstatte henvisningen til sensorisk analyse med en henvisning til morfologisk analyse.

Hertil kommer, at ovenstående svarer til og er i overensstemmelse med punkt 5.1 i enhedsdokumentet, hvori det hedder som følger: »Blandt de kemiske parametre, der er bestemmende for jordmandlens kvalitet, er fedt-og proteinindholdet de vigtigste faktorer, der adskiller kvaliteten af jordmandlen fra Valencia fra jordmandler fra andre regioner, som har lavere procentsatser for disse to parametre end jordmandler fra Valencia«.

Afsnit, der berøres af ændring 4:

Varespecifikation: »D) Betingelser, der garanterer produktets oprindelse i området« (kontrol og certificering)

Tekst registreret for øjeblikket:

Kontrol og certificering:

Der er tale om grundlæggende aspekter, som garanterer produktets oprindelse. De omfatter følgende processer:

Jordmandlerne underkastes en fysisk, kemisk og organoleptisk analyse for at sikre deres kvalitet.

Foreslået tekst:

Kontrol og certificering:

Der er tale om grundlæggende aspekter, som garanterer produktets oprindelse. De består af følgende processer:

Jordmandlerne underkastes en fysisk, kemisk og morfologisk analyse for at sikre deres kvalitet.

Ændring 5:

Ændring af datoerne for sen plantning i plantningsplanen

Begrundelse for ændring 5:

Ifølge den nuværende udgave af varespecifikationen (produktionsmetode — beskrivelse af dyrkningen) anses plantning for at være meget tidlig, hvis den finder sted mellem den 10. marts og den 7. april, tidlig, hvis den finder sted mellem den 8. og 30. april, normal, hvis den finder sted mellem den 1. og 20. maj, og sen, hvis den finder sted mellem den 25. og den 20. juni. De er to redaktionelle fejl heri:

a) For det første er plantning, der finder sted mellem den 20. maj og den 20. juni, ikke defineret.

b) For det andet beskrives sen plantning fejlagtigt som plantning, der finder sted mellem den 25. og 20. juni.

Afsnit, der berøres af ændring 5:

Varespecifikationen: »E) Produktionsmetode« (Beskrivelse af dyrkningen)

Tekst registreret for øjeblikket:

Sen: 25.-20. juni.

Foreslået tekst:

Sen: 21. maj-20. juni.

Ændring 6:

Rettelser til teksten.

I afsnit E) i varespecifikationen, »Produktionsmetode — Processer efter høst«, foreslår vi følgende:

a) I punkt 1 erstattes ordet »albedo« med ordet »vask«, da det første ikke giver nogen mening. Der er derfor tale om en grammatisk fejl.

b) Forbedring af ordlyden i punkt 6 for korrekt at gengive den proces, den beskriver.

Begrundelse for ændring 6:

Formålet med denne ændring er at skabe sammenhæng og mening i teksten.

Afsnit, der berøres af ændring 6:

Varespecifikationen: »E) Produktionsmetode — Processer efter høst« (punkt 1 og 6)

Tekst registreret for øjeblikket:

FORARBEJDNINGSPROCESSER EFTER HØST

1. Vask: Nyhøstede jordmandler gennemgår en albedo-proces for at fjerne urenheder (jord, sten, afgrøderester osv.). Dette sker i industrielle vaskeanlæg. […]

6. Kvalitetskontrol: En proces, der har til formål at sikre, at emballager er korrekt udformede med hensyn til vægt, fremmedlegemer, defekte jordmandler og overholdelse af de tolerancer, der er fastsat i den relevante lovgivning. Foreslået tekst:

PROCESSER EFTER HØST

1. Vask: Nyhøstede jordmandler gennemgår en vaskeproces for at fjerne urenheder (jord, sten, afgrøderester osv.). Dette sker i industrielle vaskeanlæg. […]

6. Kvalitetskontrol: En proces, der har til formål at sikre, at emballager er korrekt udformede med hensyn til vægt , fremmedlegemer, defekte jordmandler og overholdelse af de tolerancer, der er fastsat i den relevante lovgivning.

Ændring 7:

Ændring af kontrolinstansens adresse

Begrundelse for ændring 7:

Kontrolinstansens adresse er blevet ændret.

Afsnit, der berøres af ændring 7:

Varespecifikation: »G) Kontrolinstans«

Tekst registreret for øjeblikket:

»G) Kontrolinstans«

Kontrollen med overholdelsen af varespecifikationen påhviler kontrolorganet for den beskyttede oprindelsesbetegnelse »Chufa de Valencia«.

Adresse: C/Poeta Eduardo Buil, 5-6a.— 46020 Valencia

Tlf. (34) 963690499

Fax (34) 963690499

E-mail: info@chufadevalencia.org

Websted: www.chufadevalencia.org

Foreslået tekst:

»G) Kontrolinstans«

Kontrollen med overholdelsen af varespecifikationen påhviler kontrolorganet for den beskyttede oprindelsesbetegnelse »Chufa de Valencia«.

Adresse: Plaza Constitució 17, 46120 Alboraia

Tlf. +34 963690499

Fax +34 963690499

E-mail: info@chufadevalencia.org

Websted: www.chufadevalencia.org

ENHEDSDOKUMENT

»CHUFA DE VALENCIA«/»XUFA DE VALÈNCIA«

EU-nr.: PDO-ES-0055-AM02 –– 28.10.2016

BOB (X) BGB ( )

1. Betegnelse(r) [på BOB eller BGB]

»Chufa de Valencia«/»Xufa de València«

2. Medlemsstat eller tredjeland

Spanien

3. Beskrivelse af landbrugsproduktet eller fødevaren

3.1. Produkttype

Kategori 1.8. Andre produkter i bilag I til traktaten (krydderier m.m.)

3.2. Beskrivelse af produktet med betegnelsen i punkt 1

Navn: »Chufa de Valencia«/»Xufa de València«.

Beskrivelse: Rodknold af halvgræsarten jordmandel (Cyperus esculentus L. var. sativus Boeck.) af forskellig form og størrelse, med en tynd skal og en korkagtig konsistens og et højt fedt- og sukkerindhold.

»Chufa de Valencia«/»Xufa de València« er den jordmandel, der høstes, vaskes og tørres (vandindhold på mellem 6,5 og 12 %) og udvælges (størrelse over 3 mm).

De udvalgte jordmandler skal have et typisk udseende, være sunde, hele, rene og fri for forandringer, der vil kunne påvirke indtagelsen og opbevaringen af dem negativt.

Den kemiske sammensætning af tørstofprocenten i jordmandler med oprindelsesbetegnelsen »Chufa de Valencia«/»Xufa de València« er:

— Sukkerindhold: 11 % eller derover.

— Fedtindhold: 25 % eller derover.

— Proteinindhold: 6,5 % eller derover.

— Stivelsesindhold: 25 % eller derover.

— Indhold af grove fibre: 5 % eller derover.

3.3. Foder (kun for produkter af animalsk oprindelse) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

— Plantning, der finder sted fra marts til juni, og høst, der begynder i slutningen af oktober.

— Vask og tørring af jordmandlen, der strækker sig over en periode på tre måneder. De særlige klimatiske forhold i området og de erfarne landmænds knowhow er afgørende for at sikre, at den håndværksmæssige tørringsproces finder sted på korrekt vis, og at rodknoldene i sidste ende får den ønskede sammensætning.

— Rensning af jordmandlen. I denne etape gennemgår de tørrede jordmandler en ny rengøringsproces for at fjerne de beskadigede rodknolde. Takket være producenternes langvarige erfaring er alle jordmandler, der ikke lever op til kravene, fuldstændig fjernet efter denne rensningsproces.

— Udvælgelse og klassificering. I løbet af disse faser udvælges de tørre og rene jordmandler for at fjerne rester og jordmandler, der er beskadiget af skadegørere eller andet, og de klassificeres eventuelt efter størrelse. Der er tale om de sidste faser, inden det i punkt 3.2 beskrevne slutprodukt opnås. Producenternes kendskab til jordmandlen samt de teknikker, der er udviklet, og de midler, der er blevet indført, sikrer, at jordmandlerne sorteres og klassificeres på tilfredsstillende vis med henblik på at opnå slutproduktet.

3.5. Særlige regler for udskæring, rivning eller emballering osv. af det produkt, som betegnelsen henviser til

––

3.6. Særlige regler for mærkning af det produkt, som betegnelsen henviser til

Planterne skal være forsynet med en henvisning til den beskyttede oprindelsesbetegnelse »Chufa de Valencia«/»Xufa de València« på etiketterne på emballagen samt den nummererede etiket, der udstedes af kontrolorganet, og som gør det muligt at spore produktet under markedsføringen. Der vil blive leveret etiketter til alle producenter, som overholder varespecifikationen.

4. Kort angivelse af det geografiske områdes afgrænsning

Produktionsområdet for de beskyttede jordmandler ligger i L'Horta de Valencia og er på ca. 420 ha. Det omfatter kommunerne Aldaia, Albalat dels Orells, Alboraya, Albuixech, Alfara del Patriarca, Almàssera, Bonrepòs i Mirambell, Burjassot, Emperador, Foios, Godella, Massalfassar, Meliana, Moncada, Museros, Nàquera, Paterna, Puçol, Rocafort, Tavernes Blanques, València og Vinalesa, der alle er beliggende i provinsen Valencia.

5. Tilknytning til det geografiske område

5.1. Det geografiske områdes egenart

1. Naturlige faktorer

Terrænforhold: fladt, typisk for kystaflejringer omkring Middelhavet.

Jordbund: løse sandjorder, som er godt drænede og nivellerede.

Lette, løse jorder med fint sand og fri for ukrudt

Klima: Middelhavsklima med en høj relativ luftfugtighed og små temperaturudsving i løbet af dagen på grund af beliggenheden tæt ved havet, der fungerer som en varmedæmper.

Den høje relative luftfugtighed fremmer dyrkningen på grund af den ringe nedbør i dette område.

Hydrologi: område med ringe nedbør (400 mm/år). Produktionsområdet overrisles af et net af kanaler, der har deres udspring i Turia, og som anvendes i sommerperioden.

2. Menneskelige faktorer

Jordmandlerne indførtes i Spanien af araberne i det 8. århundrede på grund af deres udsøgte smag. Ved presning heraf kunne der bl.a. fremstilles en forfriskende drik. Under indflydelse fra den islamiske kultur udbredes dyrkningen heraf i det 13. århundrede i Middelhavsområdet i den nuværende selvstyrende region Valencia. A. J. Cavanilles omtaler i 1975 eksistensen af 15 ha med jordmandler i Alboraia og beskriver dyrkning og spisning heraf. Lokale forskere har offentliggjort et stort antal publikationer om jordmandlen, dens egenskaber og mikrobiologi samt den drik, der fremstilles heraf ved presning.

Dyrkningen af jordmandler er en tradition i dette geografiske område og har stor socioøkonomisk betydning, da den er den vigtigste indtægtskilde for over 500 landmænd. De har et indgående teknisk kendskab til dyrkningen, og deres knowhow er en afgørende faktor i jordbehandling, plantning, dyrkningspraksis, høst og tørring, så der opnås et slutprodukt af fremragende kvalitet.

5.2. Produktets egenart

Blandt de kemiske parametre, der er bestemmende for jordmandlens kvalitet, er fedt-og proteinindholdet de vigtigste faktorer, der adskiller kvaliteten af jordmandlen fra Valencia fra jordmandler fra andre regioner, som har lavere et fedt- og proteinindhold end jordmandler fra Valencia. Desuden er skallen på jordmandler fra Valencia tyndere end skallen på jordmandler fra andre regioner. Jordmandlen fra Valencia har derfor en mere sød og intens smag, en tyndere skal og en større og mere ensartet størrelse.

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Klimaet i området har afgørende indflydelse på spiringen, udviklingen og produktionen af jordmandler og skaber sammen med jordbundsforholdene, der hovedsagelig er resultatet af tilførsel af havsand i årenes løb, et ideelt miljø for denne udvikling og rodknoldens størrelse og kvalitet, hvilket gør, at knoldene er sødere, har en mere intens smag og en tyndere skal, og at de er større og mere ensartede.

Dyrkningen af denne afgrøde kræver høje gennemsnitstemperaturer på mellem 13 og 25 °C og fravær af frost i dyrkningsmånederne for, at rodknolden kan spire og udvikle sig. Desuden fremmer den høje relative luftfugtighed dyrkningen, eftersom nedbøren i dette område er ringe. Alle disse betingelser er som allerede anført i punkt 5.1 til stede i det geografiske område for BOB.

Den menneskelige faktor spiller ligeledes ind på produktets kvalitet, navnlig den knowhow, som de erfarne landmænd i produktionsområdet, hvor denne afgrøde dyrkes, har opbygget. Navnlig indførelsen af vekseldrift mellem dyrkning af jordmandler og dyrkning af grønsager fra Middelhavsområdet og en effektiv kontrol af ukrudt i de afgørende etaper af dyrkningen er vigtige for, at der kan opnås jordmandler af den krævede kvalitet.

De etaper, der følger efter høsten, nærmere bestemt den langsomme og omhyggelige håndværksmæssige tørring, der ændrer den kemiske sammensætning af jordmandelknoldene, giver »Chufa de Valencia« dens enestående og karakteristiske egenskaber.

Henvisning til offentliggørelsen af varespecifikationen

(Artikel 6, stk. 1, andet afsnit, i gennemførelsesforordning (EU) nr. 668/2014)

http://www.agroambient.gva.es/documents/163228750/166998507/PLIEGO+DE+CONDICIONES+CHUFA2018cast.pdf/1a636a37-acc8-4d07-8c95-688fb3286861

(1) EUT L 343 af 14.12.2012, s. 1.